=== Drabet og efterforskning ===
[[Fil:Teglgårdstræde_02.jpg|thumb|Geisler blev fundet i kælderen til den opgang i Teglgårdsstræde i det indre København, hvor hun boede.]]
Først på aftenen den 5. juni 1990 blev liget af 18-årige Stine Geisler fundet i et kælderrum på [[Teglgårdstræde]] 15 i København, tæt på sit hjem. Undersøgelser viste at hun var blevet dræbt natten til den 5. juni. 2. pinsedag, den 4. juni 1990, var hun til fødselsdagsfest hos en ven på [[Østerbro]] i København. Efter midnat rykkede festen ud i byen, hvor Stine sammen med sine venner deltog i [[Copenhagen Carnival|pinsekarnevalet]]. Omkring kl. 23.00 tog Stine afsked med sine venner, og cyklede mod [[Nørre Voldgade (København)|Nørre Voldgade]] 20. Her boede hun på et værelse på 4. sal, mens hendes forældre boede i en lejlighed på 2. sal. Hun parkerede sin cykel i baggården, der deler fællesareal med flere bygninger på Teglgårdsstræde, herunder Teglkroen der holder til på Teglgårdsstræde 15. I baggården blev hun overfaldet af en ukendt gerningsmand, der trak hende ned i kælderen under Teglkroen. For at forhindre Stine i at skrige, tvang gerningsmanden to karklude ned i halsen på hende, og bandt hende derefter med ledninger. De to karklude i halsen kvalte Stine ihjel. Da hun havde mistet livet, skar gerningsmanden et tegn ind i hendes underarm og hældte en dunk [[bonevoks]] over liget, inden han forsvandt.<ref>{{Cite news
 | author = Jan Søgaard
 | title = Stine-mordet: Leder efter dna i bonevoks
 | work = [[Ekstra Bladet]]
 | date = 15. december 2011
 | url = https://ekstrabladet.dk/krimi/article4060478.ece}}</ref><ref>{{Cite news
 | author = Helle Harbo Sørensen
 | title = Mordet på Anne Stine Geisler
 | work = [[TV 2]]
 | date = 30. august 2007
 | url = https://nyheder.tv2.dk/krimi/2007-08-30-mordet-paa-anne-stine-geisler}}</ref> Retsmedicinerne kunne efterfølgende konkludere, at karkludene var dødsårsagen. På hendes hals og arme blev der fundet snitsår, som var blevet påført efter mordet. Intet tydede på, at hun var blevet mishandlet seksuelt, men det stod klart, at hun havde kæmpet hårdt for sit liv.
Personbillede_savnes Historie Kriminalitet